kurumikz/Cleaned-Kazakh-Wikipedia huggingface dataset:
Сами Әл-Жабер

Сами Әл-Жабер (; 11 желтоқсан 1972, Эр-Рияд) — араб футболшысы, жартылай қорғаушы, бапкер. Сауд Арабия құрамасында ойнаған. Төрт бірдей әлем чемпионатына қатысқан (1994, 1998, 2002, 2006). Үш бірдей әлем біріншілігінде гол соққан жалғыз Сауд Арабиясы футболшысы. Жетістіктері * Азия чемпионы (1): 1996 * Азия кубогының финалисі (2): 1992, 2000 * Араб елдері кубогы (2): 1998, 2002 * Парсы шығанағы кубогы (3): 1994, 2002, 2003 * Сауд Арабия чемпионы (6): 1987/88, 1989/90, 1995/96, 1997/98, 2001/02, 2004/05 * Сауд Арабия королі кубогы (1): 1988/89 * Сауд Арабия футбол федерациясы кубогы (4): 1989/90, 1992/93, 1995/96, 1999/00 * АФК Чемпиондар Лигасы (2): 1992, 2000 * АФК Кубок иелері кубогы (2): 1997, 2002 * Азия суперкубогы (2): 1997, 2000 Бапкерлік карьерасы Дереккөздер Сілтемелер * [http://www.rsssf.com/miscellaneous/aljaber-intlg.html Статистикасы] * [http://news.bbc.co.uk/sport2/shared/bsp/hi/football/statistics/players/internationals/a/al_jaber_38424.stm Статистикасы] * [http://www.footballplayers.ru/players/Al-Jaber_Sami.html Профилі]
Айдаһар (шоқжұлдыз)

Айдаһар – батпайтын шоқжұлдыздардың бірі болып саналады. Аспанда айдаһарға ұқсас, иректеліп жатады, бас жағы – трапецияға ұқсас. Қырағы көзбен қарағанда, шоқжұлдызда шамасында 80 жұлдыз айқын көрінеді. Шоқжұлдыздың беткі температурасы өте ыстық, шамамен, 57000 градусқа дейін жетеді. Жұлдыздары Маңызды 3 жұлдызы бар: ʋ, ε және μ. Айдаһардың бас жағындағы ʋ жұлдызы – 5-жұлдыздық шамадағы екі жұлдыз болып шыға келеді. Айдаһардың ε әріпімен берілген жұлдызының серігі – оны 3,3” қашықтықта айналып жүреді. Шоқжұлдыздағы μ жұлдыз да екеу. Үшеінің шашу дәрежелері бірдей, арақашықтары 2” – қа тең. Бұл жүйедегі айналым мерзімі 1500 жылға созылады. Дереккөздер
Александр Сергеевич Головин

Александр Сергеевич Головин (30 мамыр 1996, Калтан, Кемерово Облысы, Ресей) — ресейлік футболшы, Францияның Монако клубы мен Ресей Ұлттық футбол құрамасының жартылай қорғаушысы. Ұлттық құрама сапында ӘЧ-2018 тунриріне қатысып, алғашқы ойында-ақ Сауд Арабиясының қақпасына гол соқты, және бір нәтижелі пас берді. Бұл ойында Ресей 5:0 есебімен ірі жеңіске жетті. 2018 жылғы әлем чемпионатынан соң ЦСКА-дан "Монакоға" ауысты. Жетістіктері Клубтық ; ЦСКА * Ресей чемпионы: 2015/16 * Ресейдің қола жүлдегері (3): 2014/15, 2016/17, 2017/18 * Ресей кубогының финалисі: 2015/16 Ұлттық құрама ; Ресей құрамалары * 17 жасқа дейінгі жастар арасындағы Еуропа чемпионы (до 17 лет) * 19 жасқа дейінгі жастар арасындағы Еуропаның күміс жүлдегері (до 19 лет) Статистикасы : 13 мамыр 2018 Сілтемелер * [http://pfc-cska.com/komanda/igroki/golovin_aleksandr_sergeevich/ Профилі] * [http://rfpl.org/players/Golovin-Aleksandr Профилі] * [http://www.rfs.ru/national_team/man/youth_1996/contains/3/18834.html Профилі]
Қарға шоқжұлдызы

Қарға Бикеш шоқжұлдызының төңірегінде: Оның жұлдызды аспандағы пішіні трапецияға ұқсайды. Айсыз, бұлтсыз, аспаны тұнық түндерде одан жай қырағы көзбен көрінер 15-тен аса жұлдыз шалынады. Оның ішіндегі төртеуі – 3 жұлдыздық шамадағы жұлдыздар. Жұлдыздары Шоқжұлдыздың аса маңызды жұлдыздары: δ, β, ε, және ɣ. Жұлдыздардың біріншісі – δ, қос жұлдыз.Телескоп құралы арқылы оның 8 жұлдыздық шамадағы қызыл түсті қос жұлдыз екенін анық байқаймыз. Дереккөздер
Таразы (шоқжұлдыз)

Таразы (Мизам) — Сарышаян мен Бикеш шоқжұлдыздары арасында орналасқан зодиак шоқжұлдызы. Бұл шоқжұлдызда жай көзбен көрінетін 83 жұлдыз бар. Таразы шоқжұлдызы — оның алты жұлдызы 4-ші жұлдыздық шамадан жарық екендігіне қарамастан, көзге түспейтін зодиак шоқжұлдыздарының бірі. Күн бұл шоқжұлдызда 31 қазан — 22 қараша аралығында болады. Ең жақсы көру мүмкіндігі сәуір және мамыр айларында. Тарихы Алғашында шоқжұлдыз жұлдыздары Сарышаян шоқжұлдызының қатарында саналған. Жеке шоқжұлдыз ретінде б.з.д. ІІ ғасырдан ғана Таразы шоқжұлдызының құрамында саналды. Шоқжұлдыз туралы одан ертерек б.з.д. ІІІ ғасырда Арат Солийскийдің «Құбылыстар мен болжамдар» поэмасында жазылған. Алайда б.з.д. І ғасырдың өзінде Вергилий шоқжұлдыздың орнында Сарышаян шоқжұлдызын бөліп, Август императордың құрметіне шоқжұлдыз ашуды ұсынған. Жеке шоқжұлдыз қылып құру кезінде оған «Қысқаш» деген атау берілген: ол Сарышаянның қысқашы болған. Сол уақытта осы жұлдыздар тобы бірде астеризм саналса, бірде шоқжұлдыз саналған. Птолемейдің «Альмагестінде» шоқжұлдыз «қысқаш» деп аталған. Сонымен қоса зодиак шоқжұлдызы ретінде «Таразы» атауы қолданылды. Бұл атаудың шығу тегі кіші азиялық болуы мүмкін. Таразы - жалғыз жансыз затты білдіретін зодиак шоқжұлдызы. Зерттеушілер мұны шоқжұлдыздың кеш қалыптасуына байланысты дейді. Кейбір авторлардың ойынша, алғашында шоқжұлдыз алтарьға ұқсас болған; одан кейін оны сарышаянның қысқашындағы алтарь немесе шам деп бейнелеген. Кейіннен қысқаштары «олжасын босатып», қысқарып қалды. Қазірге дейін Таразы шоқжұлдызының α және β жұлдыздары оңтүстік және солтүстік қысқаштар деп аталады. Жұлдыздары Шоқжұлдыздың ең жарық жұлдыздары тік төртбұрышты құрайды: * α Таразы, Зубен эль Генуби (Оңтүстік қысқаш) * β Таразы, Зубен эль Шемали (Солтүстік қысқаш) * γ Таразы, Зубен эль Акраб (Сарышаянның қысқашы) * δ Таразы — айнымалы жұлдыз * σ Таразы — жартылай дұрыс айнымалы жұлдыз Таразы шоқжұлдызында δ, α және β жұлдыздарына аса мән бөлу қажет. Осындағы α жұлдызы β жұлдызынан көмескілеу келеді. Оның қасында 5,3 жұлдыздық шамасында көрінетін кішкене сарғыш түсті серігі бар. Ал δ әріпімен берілген жұлдыз – айнымалы-тұтылмалы жұлдыздар тобына жататын қос жұлдыз. Осы екеінін көлемдерін бірдей десе де болады. Біріншісі – көгілдір, екіншісі – сарғыш. Басты жұлдыздың серігі 2,23 тәулікте бір айналып шығады. Оған қоса, осы екі жұлдыздың жарығы ауыспалы болып, көбейіп-азайып тұрады. Ең жарық жұлдызы 2,6 көрінерлік жұлдыздық шамада жалтырап көрінеді. Қазақстанның орталық және оңтүстік аудандарында сәуір-мамырда айқын көрінеді. Тағы қараңыз * Мизан * Мизам (аспап) * Мизам шуақ Дереккөздер
Юсуф Әт-Тунеян

Юсуф әт-Тунеян (;&nbsp;18 қараша 1963 жыл, Эр-Рияд) — араб футболшысы, жартылай қорғаушы. Сауд Арабиясы Ұлттық футбол құрамасында ойнаған. Бүкір карьерасында бір ғана клубта ойнаған. 1983-2001 жылдары "Аль-Хилал" командасында доп тепкен. Ұлттық құрамада 12 жылдай доп тепті. 1998 жылғы әлем чемпионатына қатысып, үшінші турда Оңтүстік Африка құрамасының қақпасына бір гол енгізді. Жетістіктері Командалық Азия кубогы: (2): * 1988, 1996 Азия кубогының финалисі: (1) * 1992 Араб Ұлттары кубогы: (1) * 1998 Араб ұлттары кубогының финалисі: (1) * 1992 Сауд Арабия чемпионы: (6) * 1984/85, 1985/86, 1987/88, 1989/90, 1995/96, 1997/98 АФК Чемпиондар Лигасы: (2) * 1992, 2000 Азия Кубок иелері кубогы: (1) * 1997 АФК Суперкубогы: (2) * 1997, 2000 Сілтемелер *[http://www.national-football-teams.com/player/15182.html Футболшының профилі]
Фуад Амин

Фуад Анвар Амин (; ; 13 қазан, 1972, Сауд Арабиясы) — араб футболшысы, жартылай қорғаушы. Сауд Арабиясы Ұлттық футбол құрамасында ойнаған. Карьерасы Ұлттық құрамада Ұлттық құрама сапында 1992-2000 жылдары ойнап, екі рет әлем чемпионатына (1994, 1998) қатысты. 1994 жылғы әлем біріншілігінде екі гол соғып, құраманың 1/8 финалға шығуына көмектесті. 1996 жылы Азия чемпионы атанды. Ұлттық құрама тарихындағы ұлы капитандардың бірі. Жетістіктері * Азия кубогы (1): 1996 * Сауд Арабиясы чемпионы (2): 1991/92, 1992/93 * Араб елдері Чемпиондар кубогы (2): 1992, 1999 * Араб елдері суперкубогы (1): 1995 * Парсы шығанағының чемпиондар кубогы (2): 1993, 1994 * Араб елдерінің кубок иелерінің кубогы финалисі (3): 1994/95, 1997/98, 2000/01 * Араб елдері суперкубогының финалисі (1): 2001 * Клубтар арасындағы әлем біріншілігінің Fair жүлдесі (1): 2000 Cілтемелер *[http://www.national-football-teams.com/player/15118.html Футболшының профилі]
Фахад Әл-Гашеян

Фахад Әл-Гашеян (, 11 тамыз 1973 жыл, Сауд Арабиясы) — араб футболшысы, Сауд Арабиясы Ұлттық футбол құрамасында ойнаған жартылай қорғаушы. Карьерасы Кәсіпқой карьерасын "Аль-Хилал" клубында бастап, 1999 жылы клуб басшыларымен киікілжіңге келеді де, "Аль-Наср" клубына ауысады. Жаңа командасында Сауд Арабиясы чемпионы атанып, Еуропаға кетеді. 1999 жылдары Нидерландының АЗ Алкмар командасында бір жылдай доп тебеді. 2000 жылы не-бары 27 жасында футболшылық ғұмырын аяқтайды. Ұлттық құрама сапында төрт ойын ғана өткізген. 1994 жылғы әлем чемпионатына қатысып, 1/8 финалда Швецияның қақпасына чемпионаттың ең әдемі индивидуалды голдарының бірін енгізеді. Бірақ бұл гол құрамаға түпкілікті көмектеспейді, 1:3 есебімен ұтылып қалады. Жетсістіктері Командалық Парсы шығанағы ұлттары кубогы: (1) * 1994 Сауд Арабия чемпионы: (1) * 1994/95 Араб Чемпиондар кубогы: (1) * 1994 Сілтемелер * [http://www.saudiarabiafootball.com/saudiplayers.asp#Fahad%20Al%20Gheshayan%20(Striker/%20FW) Saudiarabiafootball.com сайтындағы профилі]
Яссир әл-Кахтани

Яссир Саид Әл-Кахтани (, 10 қазан 1982, Эль-Хубар) — араб футболшысы, Сауд Арабиясы Ұлттық футбол құрамасының экс-жартылай қорғаушысы. 2006 жылғы әлем біріншіліне қатысып, топтық турнирдің бірінші ойынында Тунис құрамасының қақпасына бір гол соқты. Бұл ойын 2:2 есебімен тең аяқталды. Жетістіктері Командалық * Азия кубогының күміс жүлдегері (1): 2007 * Араб ұлттары кубогы (1): 2002 * Парсы шығанағы кубогы (2): 2002, 2003 * Сауд Арабиясы чемпионы (1): 2007/08 * Фейсал Ханзада кубогы (1): 2005/06 Жеке * Азияның жыл футболшысы (1): 2007 * Азия кубогының үздік мергені (1): 2007 Сілтемелер * [http://www.alqnas.com Ресми сайты] * [https://web.archive.org/web/20090527021539/http://www.a2bworldcup.com/yasser_al_qahtani.html A2bworldcup.com]
Ривалдо

Ривалдо (толық аты Ривалдо Витор Борба Феррейра порт-бр. Rivaldo Vítor Borba Ferreira; 19 сәуір 1972 жыл, Паулиста, Пернамбуку, Бразилия) — бразилиялық футболшы, шабуылшы. Бразилия Ұлттық футбол құрамасында ойнаған. Карьерасы Карьерасын бразилиялық "Санта-Круз" клубында бастады. Ең жарқыраған жылдары Испанияның "Барселонасында" ойнаған шағы (1997-2002). Осы аралықта екі рет әлем чемпионатына қатысып, 1998 жылы әлемнің күміс жүлдегері, 2002 жылы әлем чемпионы атанды. 1999 жылы әлемнің үздік футболшысы атанды. 2002 жылы жазда "Барселонаның" бапкері Луи Ван Галмен келіспей қалып клубтан кетті де, "Миланға" барып қосылды. "Миланда" да тәп-тәуір ойнап, Андрей Шевченкомен тізе қосып, команданы біраз жеңістерге сүйреді. 2002-03 жылы "Милан" сапында УЕФА Чемпиондар Лигасын ұтып алды. 2003 жылы өз еліне кетіп, "Крузейро" сапында доп тепті. Бір жылдан соң Еуропаға қайта оралды да, Грекияның "Олимпиакос" командасына өтті. Бұдан кейін де бірнеше рет клуб ауыстырды. 2008-11 жылдары Өзбекстанның "Бунедкор" клубында ойнады. Кейін Бразилияның бірнеше клубында ойнап, 2015 жылы тізесін қатты жарақаттап алды да, 43 жасында ғана футболшылық ғұмырына нүкте қойды. Ұлттық құрама сапында 1993-2003 жылдары 74 кездесуде алаңға шықты. Соңғы ойынын 2003 жылы 19 қарашада Уругвайға қарсы өткізді. Гүлденуі 1996 жылы Ривалдо испандық Депортиво Ла-Корунья клубына ауысты. Бірінші маусымда ол 21 гол соқты. Көп ұзамай бразилиялықтар Барселонаны сатып алып, сол кездегі трансфер үшін 26 миллион доллар төледі. Каталондық клуб үшін Ривалдо өзінің ең жақсы жылдарын өткізді: 235 матч, 130 гол, 1999 жылғы Алтын допты жеңіп алу, ФИФА бойынша әлемдегі ең жақсы футболшы атағы, екі Испания чемпионаты, Испания Кубогы және УЕФА Суперкубогы. Жетістіктері Командалық ; «Палмейрас» * Бразилия чемпионы: 1994 * Сан-Паулу штатының чемпионы (2): 1994, 1996 ; «Барселона» * Испания чемпионы (2): 1997/98, 1998/99 * УЕФА Суперкубогы: 1997 * Испания кубогы: 1997/98 ; «Милан» * УЕФА Чемпиондар Лигасы: 2002/03 * Италия кубогы: 2002/03 * УЕФА Суперкубогы: 2003 ; «Олимпиакос» * Грекия чемпионы (3): 2004/05, 2005/06, 2006/07 * Грекия кубогы (2): 2004/05, 2005/06 ; «Бунёдкор» * Өзбекстан чемпионы (2): 2008, 2009 * Өзбекстан кубогы: 2008 ; Бразилия құрамасы * Әлем чемпионы: 2002 * Америка кубогы: 1999 * Конфедерация кубогы: 1997 * Олимпиада күміс жүлдегері: 1996 Жеке * «France Football» нұсқасы бойынша "Алтын доп" иегері: 1999 * Әлемнің үздік футболшысы: 1999 * Оңтүстік Америка кубогының үздік мергені: 1999 (5 гол, Роналдомен бірге) * Өзбекстан чемпионатының үздік мергені: 2009 (20 гол) * ФИФА 100 Ойнаған клубтары Жеке өмірі Ұлы — Ривалдиньо да футболшы, Динамо (Бухарест) сапында ойнайды. Сілтемелер * [http://www.rivaldo10.com.br/ Ресми сайты] * * * * [http://www.barcamania.com/news/2633.html «Аңыздар» жобасы. Ривалдо. ] * [http://mag.football.ua/006/Stars/Rivaldo.htm Владимир Мыленко. «АнтиБекхэм, АнтиРомарио»] * [http://www.barca.ru/history/player_stats.php?player=1690 "бАРСЕЛОНАДАҒЫ" Статистикасы] * [http://www.footballdatabase.com/index.php?pageplayer&Id1100&btrue&pnVitor_Borba_(Rivaldo)_Ferreira footballdatabase.com]
Руди Фёллер

Рудольф Фёллер (, 13 сәуір 1960, Ханау, Гессен, Германия), Руди Фёллер ретінде танымал — германиялық футболшы, бапкер. Шабуыл шебінде ойнаған. 1990 жылғы әлем чемпионы. Карьерасы Алғаш рет 1986 жылғы әлем чемпионатына қатысты. Топтық турнирде Шотландияның қақпасына гол соқты. Осы голдың көмегімен ГФР құрамасы чемпионаттағы алғашқы жеңісін тойлады. Жартылай финалда Францияның қақпасына да бір доп енгізді. Бұл ойында немістер 2:0 есебімен жеңіске жетіп, финалға шықты. Феллер финалда да гол соғып, есепті теңестірді, бірақ құрама 2:3 есебімен ұтылып, күміс жүлдені қанағат тұтты. Алайда төрт жылдан соң ГФР құрамасы одан да жақсы ойнап, әлем чемпионы атанды. Феллер топтық турнирде Югославияның қақпасына бір доп енгізді, сосын БАӘ құрамасымен матчта дубль жасады. Феллер 1994 жылғы әлем чемпионатына да барды. 1/8 финалда Бельгияның қақпасына екі гол енгізді. Бұл құрама сапындағы ең соңғы голдары еді. Құрама сапында 90 ойын өткізіп, 47 гол соққан. Кейін ұлттық құраманың тізгінін ұстап, 2002 жылғы әлем біріншілігінде финалда 0:2 есебімен ұтылып қалды. Жетістіктері Ойыншы ретінде ; Командалық * Әлем чемпионы: 1990 * Әлем чемпионатының финалисі: 1986 * Италия кубогы: 1990/91 * УЕФА Чемпиондар Кубогы: 1992/93 ; Жеке * ГФР-дегі жыл футболшысы: 1983 * Бундеслиганың үздік мергені: 1983 Бапкер ретінде ** ӘЧ-2002 финалисі Сілтемелер * [http://www.leverkusen.com/whoiswho/whoiswho.php4?view=VoellerR «Байер» Леверкузен ФК сайтында]
Мартиника Ұлттық футбол құрамасы

Мартиника Ұлттық футбол құрамасы — Халықаралық жарыстарда Мартиниканың намысын қорғайды. Басқарушы ұйым - Мартиника футбол лигасы. Бұл ұйым Француз футбол федерациясына бағынады. Сол себепті де құрама ФИФА-ға тіркелмеген, әлем чемпионаттарына қатыса алмайды. КОНКАКАФ Алтын кубогына 4 рет (алғаш рет 1993) қатысқан. 2002 жылы ғана 1/4 финалға шықты. Қалған қатысуларында топтық турнирден өте алмады. Ал Кариб елдері кубогында 1993 жылы чемпион атанған, келесі жылы екінші орынға табан тіреді. 1992, 1996, 2000 жылдары үшінші орынға қол жеткізді. Сілтемелер * [http://liguefoot-martinique.fff.fr/cgi-bin/general/accueil.pl Ресми сайты] * [http://www.rsssf.com/tablesm/martin-intres.html Статистикасы]
Монтсеррат Ұлттық футбол құрамасы

{{Ұлттық футбол құрама командасы }} Монтсеррат Ұлттық футбол құрамасы (ағыл. Montserrat national football team) — халықаралық футбол жарыстарында Монтсерраттың намысын қорғайтын құрама. Басқарушы ұйым - Монтсеррат Футбол Қауымдастығы. Тарихы 1994 жылы КОНКАКАФ-қа, 1996 жылы ФИФА-ға мүше болды. Әзірше әлем чемпионаттары мен КОНКАКАФ Алтын Кубогының финалдық турнирлеріне қатыспаған. Тіпті Кариб елдері кубогына да қатыспаған. Әлем чемпионатының іріктеуіне алғаш рет 2002 жылы қатысты. Сондан бері ӘЧ іріктеулерінде 9 ойын өткізіп, біреуінде ғана тең ойнады (2015 жылы 31 наурызда ӘЧ-2018 іріктеуінде Кюрасао құрамасымен 2:2 есебімен тең түсті, бірақ сыртта 1:2 есебімен ұтылғандықтан, жарысты жалғастыра алмады). Әлемдегі аутсайдер құрамалардың бірі. ФИФА рейтингісіндегі ең жоғары көтерілген сатысы 165-ші орын (2014 жылы тамыз айында). Құраманың ең мықты деген футболшысы Джуниор Мендес Шотландияның үшінші дивизионында доп тепкен. 2002 жылы Бутан құрамасымен жолдастық кездесу өткізді. Бұл олардың жалғыз ғана солтүстік америкалық емес қарсыласы. Қалған қарсыластарының бәрі КОНКАКАФ өкілдері. Қызықты фактілер 2002 жылы өткізілген Бутан - Монтсеррат жолдастық кездесуі жайлы "Басқа финал" атты көркем фильм түсірілді. Соңғы кездесулері Дереккөздер Сілтемелер * [https://www.fifa.com/associations/association=msr/index.html Құрама жайлы ФИФА сайтында] * [http://www.rsssf.com/tablesm/montserrat-intres.html Статистикасы]
Никарагуа Ұлттық футбол құрамасы

Никарагуа Ұлттық футбол құрамасы — халықаралық жарыстарда Никарагуаның намысын қорғайтын құрама. Басқарушы ұйым - Никарагуа футбол федерациясы. 1950 жылы ФИФА-ға, 1968 жылы КОНКАКАФ-қа мүше болды. Әлем чемпионаттары финалдық турнирлеріне қатыспаған. КОНКАКАФ Алтын кубогына 4 рет (1963, 1967, 2009, 2017) қатысып, төртеуінде де алғашқы раундтан аса алмады. Орталық Америка елдері кубогыне қатысып тұрады, бірақ әзірше ол турнирде ешқандай жүлдеге қол жеткізген жоқ. Дереккөздер Сілтемелер * [http://www.fenifut.org.ni Ресми сайты] * [http://www.fifa.com/associations/association=nca/index.html Статистикасы] * [http://www.rsssf.com/tablesn/nica-intres.html Статистикасы] * [http://wildstat.ru/p/7001/ch/all/team1/NCA/ydate/1941 Барлық матчтары]
Пуэрто-Рико Ұлттық футбол құрамасы

Пуэрто-Рико Ұлттық футбол құрамасы — халықаралық жарыстарда Пуэрто-Риконың намысын қорғайтын құрама. Басқарушы ұйым - Пуэрто-Рико футбол федерациясы. Ірі турнирлерде Дереккөздер Сілтемелер * [http://www.fedefutbolpr.com/ Құраманың ресми сайты] * [http://www.fifa.com/associations/association=pur/index.html ФИФА сайтында]
Сен-Мартен Ұлттық футбол құрамасы

Сен-Мартен Ұлттық футбол құрамасы — халықаралық футбол матчтарында Сен-Мартеннің намысын қорғайтын құрама. Тарихы Басқарушы ұйым - Солтүстік аралдар футбол комитеті. Ол ұйым Француз футбол федерациясының қарамағында. Құрама 1994 жылдан бастап бас қоса бастады. Алғашқы ойынында Антигуа және Барбуда құрамасынан 1:2 есебімен ұтылып қалды. ФИФА-ға тіркелмеген, сол себепті әлем чемпионатына қатысуға құқы жоқ. КОНКАКАФ мүшесі. Бірнеше рет КОНКАКАФ Алтын кубогының іріктеу жарыстарына қатысты, бірақ жолдама ала алмады. Әлем чемпионатына қатысқан құрамалар арасынан тек Ямайкамен ғана күш сынасты. 2004 жылы қарашада 0:12 есебімен ұтылып қалды.
Сент-Винсент және Гренадиндер Ұлттық футбол құрамасы

Сент Винтсент және Гренадиндер Ұлттық футбол құрамасы — Халықаралық футбол жарыстарында Сент Винтсент және Гренадиндер аралының намысын қорғайтын құрама. Басқарушы ұйым - Сент-Винсент және Гренадиндер футбол федерациясы Тарихы ФИФА және КОНКАКАФ мүшесі. Әзірше әлем чемпионаттарына қатыспаған. Құрама 90-жылдардың ортасында шамалы күшейді: 1995 жылы Кариб елдері кубогында финалға шықты, 1996 жылы КОНКАКАФ Алтын кубогының финалдық турниріне жолдама алды. Бірақ топтық турнирден өте алмады. Сілтемелер * [http://www.vincyheat.com/ Ресми сайты] * [http://www.fifa.com/associations/association=vin/index.html Құрама жайлы ФИФА сайтында]
Сент-Китс және Невис Ұлттық футбол құрамасы

Сент-Китс және Невис Ұлттық футбол құрамасы — халықаралық футбол жарыстарында Сент-Китс және Невистің намысын қорғайтын құрама. Басқарушы ұйым - Сент-Китс және Невис футбол қауымдастығы. ФИФА және КОНКАКАФ мүшесі. Әзірше әлем чемпионатына қатыспаған. Әлем чемпионаттарында * 1930 — 1994: ФИФА-ға мүше болған жоқ * 1998 — 2018: — іріктеуден өте алмады КОНКАКАФ Алтын кубогы * 1991 — 2009 — іріктеуден өте алмады Кариб елдері кубогы * 1993 — 4 орын * 1997 — 2 орын Сілтемелер * [http://www.sknfa.com/ Құраманың ресми сайты] * [http://www.fifa.com/associations/association=skn/index.html Құрама жайлы ФИФА сайтында]
Сент-Люсия Ұлттық футбол құрамасы

Сент-Люсия — Халықаралық футбол жарыстарында Сент-Люсияның намысын қорғайтын құрама. Басқарушы ұйым - Сент-Люсия футбол қауымдастығы. ФИФА және КОНКАКАФ мүшесі. Әлем чемпионаттарында * 1930—1990 — қатыспады * 1994—2018 — іріктеуден өте алмады КОНКАКАФ кубогы * 1991—2007 — қатыспады * 2009 — іріктеуден өте алмады Бапкерлері Құраманы осы күнге дейін тек Сент-Люсиялық бапкерлер жаттықтырып келе жатыр. Сілтемелер * [http://www.fifa.com/associations/association=lca/index.html Құрама жайлы ФИФА сайтында]
Суринам Ұлттық футбол құрамасы

Суринам Ұлттық футбол құрамасы — Халықаралық футбол жарыстарында Суринамның намысын қорғайтын құрама. Басқарушы орган - Суринам футбол федерациясы. Тарихы 1975 жылы тәуелсіздік алғанша Нидерланд Гвианасы деген атпен сынға түсті. Оңтүстік Америкада орналасқанына қарамастан, КОНКАКАФ-қа мүше боп саналады. Суринам жұлдыздары Суринам — футболшылар зауыты боп есептеледі. Көптеген футболшылары Нидерланд құрамасында ойнау үшін Еуропаға кетті де, Суринам құрамасында ойнауға оларға тыйым салынды. Нидерланд құрамасында жарқыраған Ройстон Дренте, Рууд Гуллит, Франк Райкаард, Эдгар Давидс, Кларенс Зеедорф, Патрик Клюйверт, Райан Бабель, Арон Винтер, Андвеле Слори, Ромео Кастелен, Джимми Флойд Хассельбайнк, Джермейн Ленс, Михаэл Райзигер, Винстон Богард, Гастон Таумент, Реджи Блинкер секілді футболшылардың барлығы Суринамда дүниеге келген. Құрама әлем чемпионаты мен КОНКАКАФ турнирінің финалдық турниріне қатыспаған. Дереккөздер Сілтемелер * [https://www.fifa.com/associations/association=sur/index.html ФИФА сайтында] * [https://www.fifa.com/worldcup/archive/southafrica2010/news/newsid=692090/ Құраманың кішігірім құпиясы]
Синт-Мартен Ұлттық футбол құрамасы

Синт-Мартен Ұлттық футбол құрамасы — Халықаралық фуктбол жарыстарында Синт-Мартеннің намысын қорғайтын құрама. Басқарушы орган - Синт-Мартен футбол қауымдастығы. ФИФА-ға мүше емес, сондықтан әлем чемпионаттарына қатыса алмайды, бірақ КОНКАКАФ қарамағындағы турнирлерге қатыса алады. Сілтемелер * [http://www.rsssf.com/tabless/stmaarten-intres.html Нәтижере мұрағаты]
Туркс және Кайкос Ұлттық футбол құрамасы

Теркс және Кайкос Ұлттық футбол құрамасы — Халықаралық футбол жарыстарында Теркс және Кайкос аралдары намысын қорғайтын құрама. Басқарушы орган - Синт-Мартен футбол қауымдастығы. Тарихы Елдегі футбол ұйымы 1996 жылы құрылды. ФИФА (1999 жылдан бері) және КОНКАКАФ мүшесі. Әзірше әлем чемпионаты мен КОНКАКАФ кубогының финалдық турнирлеріне қатыспаған. Тұңғыш қатысқан ірі турнирі: 2020 жылғы әлем чемпионатының іріктеуі. Екі раундтық кезеңде Сент Киттс және Невис құрамасына жалпы 0:14 есебімен жол берді. 2007 жылы құрамаға арналған стадион пайдалануға берілді. Ол стадион Туркс және Кайкос ұлттық стадионы деп аталды. Атақты футболшылары * Марко Фенелус Дереккөздер Сілтемелер * [http://www.football.tc/ Ресми сайты] * [https://www.fifa.com/associations/association=tca/index.html ФИФА сайтында] * [http://www.rsssf.com/miscellaneous/turkscaicos-recintlp.html Статистикасы] * [http://www.planetworldcup.com/CUPS/2006/tci_story.html Құрама тарихы]
Азиз Бухаддуз

Азиз Бухаддуз (; 30 наурыз 1987, Беркан, Марокко) — марокколық футболшы, Марокко құрамасы мен Германияның «Франкфурт» клубының шабуылшысы. Карьерасы Мароккода дүниеге келіп, 1988 жылы отбасы Германияға көшіп өтті. Сол себепті де тек Германия клубтарында ойнап келеді. Марокко құрамасы сапында 2016 жылы 29 жасында тұңғыш рет ойнады. Ол құрамамен бірге 2017 жылғы Африка Ұлттары кубогына, 2018 жылғы әлем біріншілігіне барды. 2018 жылғы әлем біріншілігінің алғашқы ойынында Иранмен кездесіп, Бухаддуз 90+5 минутта өз қақпасына абайсыз гол соғып алды да, Марокко 0:1 есебімен ұтылып қалды. Сілтемелер * [http://www.national-football-teams.com/player/64997/Aziz_Bouhaddouz.html Статистикасы]
Газпром Арена

Газпром Арена, Крестовский Арена немесе Санкт-Петербург стэдиум — Санкт-Петербург қаласында орналасқан футбол стадионы. 2018 жылғы әлем чемпионатына орай салынған арена. 2018 жылғы желтоқсанға дейін "Санкт Петербург" деп аталды. Стадион жайлы ақпараттар Сыйымдылығы — 56 196 (ӘЧ-2018 күндері 64 468). Концерт кезінде 80 000 адамға дейін жайғаса алады. Стадиондағы алғашқы футбол матчы 2016 жылы 27 қазан күні Санкт-Петербург құрылысшыларынан құрылған клуб пен "Метрострой" командаларының арасында өтті. 2017 жылғы Конфедерациялар кубогы мен 2018 жылғы әлем чемпионатынының бірнеше кездесу ойналды. Конфедерациялар кубогы-2017 Футболдан 2018 жылғы әлем біріншілігі Дереккөздер Сілтемелер *[http://piterarena.com/ Стадион жайлы парақша]
Миле Единак

Майкл Джон (Миле) Единак (; 3 тамыз 1984, Сидней) — аустралиялық футболшы. Аустралия Ұлттық футбол құрамасы мен Англияның "Астон Вилла" клубының жартылай қорғаушысы. Карьерасы Ұлттық құрама сапында 2008 жылы 22 наурыз күні Сингапурге қарсы кездесуде алаңға шықты. Құрама сапында 2010 жылғы әлем біріншілігіне барды. Тек алғашқы турда ғана Германиямен ойында алаңға шықты да, қалған кездесулерде қосалқы құрамда қалды. Халықаралық турнирлердегі алғашқы голын 2011 жылы Азия кубогында Оңтүстік Кореяның қақпасына соқты. Осы турнирде Аустралия күміс жүлдені иеленді. Құрама сапында кейін 2014, 2018 жылғы әлем біріншіліктеріне қатысты. 2014 жылы Нидерланд құрамасының қақпасына бір гол енгізді, бұл ойында Аустралия 2:3 есебімен ұтылып қалды. 2018 жылғы мундиалда алғашқы турда Францияның қақпасына бір доп соқты. Бір жылдан соң құрама командамен бірге Азия кубогының чемпионы атанды. ӘЧ-2018 іріктеуіндегі құрлықаралық плей-оффта Гондурастың қақпасына хет-трик жасады, осы жетістігі құраманың әлем чемпионатына қатысуына көмегін тигізді. Ойнаған клубтары Жетістіктері ; «Сентрал Кост Маринерс» * Аустралия чемпионы: 2007/08 ; Аустралия құрамасы ; * Азия чемпионы: 2015 * Азияның күміс жүлдегері: 2011 Дереккөздер Сілтемелер * [http://www.espnfc.com/player/85979/mile-jedinak Профилі]
Қазан Арена

Қазан Арена — Қазан қаласында орналасқан көпфункционалды стадион. Сыйымдылығы 45 379. Қазанның "Рубин" клубы өз алаңындағы матчтарын өткізеді. Стадион әлемдік стандартқа сай. Ірі турнирлер 2018 жылғы Әлем чемпионатына арнап тұрғызылған стадиондардың ішінде бірінші боп пайдалануға берілді. Стадион 2013 жылғы Бүкіл әлемдік XXVII Жазғы Универсиаданың негізгі ареналарының бірі болды және Универсиаданың ашылуы мен жабылуы осында ұйымдастырылды. 2015 жылы су спорты түрлерінен әлем чемпионаты өткізілді. Сондай-ақ 2017 жылы Конфедерациялар кубогының бірнеше кездесуі осында өтті. Дереккөздер Cілтемелер * [https://web.archive.org/web/20111021150534/http://kazan2013.com/legacy-folder/kazan-2013-venues/45000-seat-stadium/ Стадион жайлы ақпарат]
Альвред Финнбогасон

Альвред Финнбогасон (; 1 ақпан 1989, Рейкьявик, Исландия) — исландиялық футболшы, Германияның "Аугсбург" клубы мен Исландия Ұлттық футбол құрамасының шабуылшысы. Карьерасы Исландияның әлем чемпионаттары финалдық турнирлеріндегі тұңғыш голының авторы (2018 жылғы әлем біріншілігінің топтық турнирінде Аргентинаның қақпасына соқты). 2010 жылдан бері ұлттық құрама сапында ойнап келеді. Карьерасында Исландияның, Бельгияның (Жюпиле Лигасындағы бірінші голын 2011 жылы 12 ақпанда "Шарлеруаның" қақпасына соқты)), Испанияның, Швецияның, Нидерландтың, Германияның клубтарында ойнады. Жетістіктері Командалық «Брейдаблик» * Исландия чемпионы (1): 2010 * Исландия кубогы (1): 2009 «Локерен» * Бельгия кубогы (1): 2011/12 «Хельсингборг» * Швеция суперкубогы (1): 2012 Жеке * Исландия чемпионатының үздік мергені (1): 2010 * Исландияның үздік жас футболшысы (1): 2009 * Нидерланд чемпионатының үздік мергені (1): 2013/14 Дереккөздер Сілтемелер * [http://www.uefa.com/worldcup/season2014/teams/player250011522/index.html УЕФА сайтындағы профилі] * [http://rus.worldfootball.net/spieler_profil/alfred-finnbogason/ Worldfootball.net сайтындағы профилі]
Спартак (стадион, Мәскеу)

Спартак стадионы (коммерциялық атау — "Ашық арена") — Мәскеу қаласындағы футбол стадионы. "Спартак" футбол клубы мен Ресей ұлттық құрамасы өз алаңындағы ойындарын өткізеді. Сыйымдылығы 45 360 адам. Ашылу салтанаты 2014 жылы 5 қыркүйекте Мәскеудің "Спартак" және Сербияның "Црвена Звезда" командаларының арасында өтті. Ірі турнирлер * Конфедерациялар кубогы 2017 * Футболдан әлем чемпионаты 2018 Концерттер * 19 маусым 2015. Park Live фестивалі. * 19 маусым 2016. «Максидром» фестивалі * 9 —10 шілде 2016. Park Live фестивалі Дереккөздер Сілтемелер * [http://spartak.com/main/8639/8642/ Спартак стадионы] * [http://spartak.com/main/13/8645/ Вебсайт]
Юссуф Поульсен

Юссуф Юрари Поульсен (; 15 маусым 1994 жыл, Копенгаген, Дания) — дат футболшысы. Дания Ұлттық футбол құрамасы мен Германияның "РБ Лейпциг" клубының шабуылшысы. Карьерасы Карерасын 1994 жылы "Лонгбю" клубында бастады. Сол жылы 4 желтоқсанда "Хорсенс" командасына қарсы ойында тұңғыш рет алаңға шықты. Алғашқы голын 2012 жылы 5 тамызда "Академиск" клубының қақпасына соқты.. 2013 жылы жазда "РБ Лейпциг" клубына ауысты. 19 шілдеде "Галлешер" клубымен ойында жаңа командасының сапында алаңға шықты. 2014 жылы команданың Бундеслигаға шығуына көмектесті.. Ұлттық құрама Данияның барлық жастағы құрамасында ойнап шықты. Негізгі құрамада алғаш рет 2013 жылы 31 қаңтарда Мексикаға қарсы жолдастық ойында алаңға шықты. Алғашқы голын 2016 жылы Сербияға қарсы ойында енгізді. 2018 жылғы әлем біріншілігінде алғашқы турда Перудің қақпасына ойын тағдырын шешкен жалғыз голды соқты. Жетістіктері Командалық «РБ Лейпциг» * Германия кубогы: 2021/22, 2022/23 * Германия суперкубогы: 2023 Жеке өмірі 2015 жылы Поульсен достары Себастьян Штрайт Йеппесен және Фредерик Немо Андерсенмен бірге Копенгагенде Social атты кафе ашты. Бұл кафе өзінің кофесі мен веган тағамдарымен танымал. Дереккөздер Сілтемелер * [http://www.dbu.dk/landshold/Landsholdsdatabasen/LBaseplayerInfo.aspx?playerid=6837 Профилі] * [http://www.danskfodbold.com/spiller.php?spillerid=11514 Cтатистикасы]
Огенекаро Этебо

Огенекаро Петер Этебо (; 9 қараша 1995, Нигерия) — нигериялық футболшы, жартылай қорғаушысы. Карьеарасы Ұлттық құрамада 2016 жылғы Олимпиада ойындары мен 2018 жылғы әлем чемпионатының қатысушысы. Ұлттық құрамада алғаш рет 2013 жылы 27 шілдеде Африка кубогының іріктеуінде Кот-д’Ивуар құрамасына қарсы алаңға шықты. 2016 жылы Рио-де-Жанейродағы жазғы олимпиада ойындарында қола жүлдегер атанды. Олимпиадада 4 кездесуде алаңға шықты Жапониямен ойында покер (4 гол) жасады. Жетістіктері Халықаралық Нигерия-23 * Олимпиада ойындарының қола жүлдегері — 2016 Дереккөздер Сілтемелер *[http://int.soccerway.com/players/-/320786/ Футболшының профилі]
Александар Коларов

Александар Коларов (; 10 қараша 1985 жыл, Земун, Белград, Югославия) — серб футболшысы, Сербия Ұлттық құрамасы мен "Рома" футбол клубының қорғаушысы. 2010 және 2018 жылғы әлем чемпионаттары мен 2008 жылғы Жазғы Олимпиада ойындарының қатысушысы. Жетістіктері « Лацио» * Италия кубогы: 2008/09 * Италия суперкубогы: 2009 «Манчестер Сити» * Англия кубогы: 2010/11 * Англия чемпионы: 2011/12, 2013/14 * Англия суперкубогы: 2012 * Англия футбол лигасы кубогы: 2013/14, 2015/16. Жеке жетістіктері * Сербиядағы жыл футболшысы: 2011 Дереккөздер Сілтемелер * [http://www.mcfc.co.uk/Players/Defenders/Aleksandar-Kolarov «Манчестер Сити» ФК сайтындағы профилі]
Ирвинг Лосано

Ирвинг Родриго Лосано Баэна (; 30 шілде 1995 жыл, Мехико, Мексика) — мексикалық футболшы. Мексика Ұлттық футбол құрамасы мен "Наполи" футбол клубының жартылай қорғаушысы. 2016 жылы Жазғы Олимпиада ойындарына қатысқан. Жетістіктері Командалық «Пачука» * Мексика кубогы — Клаусура 2016 * КОНКАКАФ Чемпиондар Лигасы— 2016/2017 ПСВ * Нидерланд чемпионы — 2017/18 Халықаралық Мексика-20 * Жастар арасындағы КОНКАКАФ чемпионы — 2015 Жеке * Жастар арасындағы КОНКАКАФ кубогының үздік мергені — 2015 * КОНКАКАФ Чемпиондар Лигасының үздік мергені (8 гол) — 2016/2017 Сілтемелер * [https://www.sports.ru/tags/161011472/ Профилі] * [http://www.mediotiempo.com/jugador/hirving-lozano&todos=1 Статистикасы]
Мордовия Арена

Мордовия Арена — Ресейдің Саранск қаласындағы спорттық арена, 2018 жылғы футболдан әлем чемпионатының стадиондарының бірі. Сыйымдылығы — 41 685 (ӘЧ-2018-ден соң 30 000). "Мордовия" футбол клубы өз алаңындағы ойындарын өткізеді. Құрылысы 2010 жылы басталды, 2018 жылы дайын болды. 2018 жылғы әлемдік дода үшін арнайы салынған арена. Алғашқы ойын 2018 жылы 21 сәуірде "Мордовия" мен Ижевскінің "Зенит" клубтары арасында өтті. ӘЧ-2018 матчтары Сілтемелер *[http://stadiumdb.com/constructions/rus/stadion_yubileyniy_saransk Construction progress at StadiumDB.com ] *[http://stadiumdb.com/designs/rus/stadion_saransk Design renderings at StadiumDB.com]
Веном (фильм)

Веном — 2018 жылы жарыққа шыққан америкалық фильм. Режиссері Рубен Флейшер, басты рөлді Том Харди сомдады. Фильмнің сценарийін Скотт Розенберг, Джефф Пинкнер және Келли Марсел жазды. Фильм сценарийі Marvel Comics шығарған кейіпкер Эдди Броктың өмірін негізге ала отырып жазылды. Веном фильмі Marvel әлеміндегі Sony Pictures Entertainment шығарған алғашқы туынды болды. Веном фильмі Өрмекші адам жайлы фильмдер сериясының спин-оффы болып табылады. Фильмді жасау жұмыстары 2007 жылдан бастап продюсер Ави Арадтың басшылығымен қолға алынды. Біршама ойланып-толғанудан кейін 2017 жылы R рейтингісіндегі фильмнің түсірілетіні белгілі болды. Жоба авторларының мақсаты Marvel киноәлеміне тиесілі Sony компаниясының кейіпкерлерінен құралған жаңа киноәлемді құру болды. Түсірілім жұмыстары 2017 жылдың қазан айында Нью-Йорк пен Атлантада басталды. Фильм экранға АҚШ елінде 2018 жылы 5 қазанда, Қазақстанда — 4 қазанда шықты. Сюжеті Эдди Брок есімді журналист ғалым әрі бизнесмен Карлтон Дрейкпен сұхбат кезінде жіберген қателігінің салдарынан жұмысынан айырылады. Кейіннен Дрейктің әріптесі Эддиге Дрейктің өз зертханасында жат ғаламшарлық паразитті ұстап отырғанын хабарлайды. Оның ойынша Дрейктің жат ғаламшарлық паразитті адамдарға сынап жүрген көрінеді. Эдди зертханаға жасырын еніп сынақ құрбандарын құтқармақ болады. Алайда өзі симбиот паразитпен араласып кетеді. Жат ғаламшарлықпен тіл табысқан Эдди оның берген күш-қуатын пайдаланып, Веном есімді антиқахарман түрінде қылмыскерлерге қарсы күрес бастайды. Онымен қоса Эддиге симбиотты жеке меншігі санайтын Карлтонмен күресуге тура келеді. Рөлдерде *Том Харди - Эдди Брок / Веном *Мишель Уильямс - Энн Вейинг *Риз Ахмед - Карлтон Дрейк *Вуди Харрельсон - жауыз *Дженни Слейт - Дора Скирт / Агония *Скотт Хэйз - Дрейктің қызметкері *Рейд Скотт - Патрик Маллиган / Токсин *Мишель Ли - Донна Диего / Крик *Стэн Ли - камео Дереккөздер Сілтемелер
Sony Pictures Entertainment

Sony Pictures Entertainment (Сони Пикчерз Энтертейнмент) — телевизиялық бағдарламалар мен фильмдер шығаратын америкалық кинокомпания. Тарихы 1989 жылы Sony «Columbia Pictures Entertainment» кинокомпаниясын «Coca-Cola» компаниясынан 3,4 млрд АҚШ долларына сатып алады. Ал 1991 жылы компанияның атауы «Sony Pictures Entertainment» болып өзгертілді. Онымен қоса 2005 жылы Sony Pictures «Metro-Goldwyn-Mayer» компаниясын сатып алды. 2013 жылы кинокомпанияның фильмдері көбіне сәтсіз болып шықты. Дегенмен студия басшылығы Американша алдау және Капитан Филлипс сияқты фильмдердің арқасында сол жылдың қиындықтарын оңай еңсерді. 2015 жылы Wikileaks сайтында 2014 жылы қарашада жоғалған компанияның құжаттары жарияланды. Бұл құжаттар Sony Pictures компаниясының Ақ үймен байланысы бар ықпалды корпорация екендігін көрсетті. 2015 жылы 12 қарашада Sony Pictures Home Entertainment Ultra HD Blu-ray контентін шығаратынын жариялады. Алғашқы жиынтық 2016 жылы жарыққа шығып, фильмдер мен телевизиялық контенттен құралды. Корпоративтік құрылым Компанияның штаб-пәтері АҚШ, Калифорния штатының Калвер-Сити қаласында орналасқан. Sony Pictures Home Entertainment Компания әуелде VHS форматындағы бейнекассеталарда фильмдер мен мультфильмдерді шығарумен айналысады. Ал 90-жылдардың соңында Columbia Pictures Home Entertainment баспасымен DVD-ге шығарады. Кейіннен Columbia TriStar Home Video және Columbia TriStar Home Entertainment брендтері қолданылады. 1992 жылы компания Dolby Digital-мен келісімге отырды. 2005 жылы Columbia TriStar Home Entertainment бөлімшесі өз қызметін тоқтатып Sony Pictures Home Entertainment-пен алмастырылады. Sony Pictures Releasing International 1993 жылы Sony Pictures компаниясы «Columbia TriStar Film Distributors International» бөлімін Columbia TriStar Motion Pictures Group компаниясынан сатып алады. Columbia TriStar Film Distributors International 2005 жылы атауын Sony Pictures Releasing International деп өзгертті. Дереккөздер Сілтемелер * [http://www.sonypictures.com/ Sony Pictures Entertainment] * [http://www.sonypicturesmuseum.com/ Sony Pictures Entertainment Музейі] * [https://web.archive.org/web/20130825113906/http://entrevue.ru/art/2013/01/sonypictures/ Sony Pictures Сұхбат Ресей]
Калининград (стадион)

"Калининград" стадионы — Ресейдің Калининград қаласында орналасқан стадион. 2018 жылғы әлем біріншілігінің стадиондарының бірі. "Балтика" футбол клубы өз алаңындағы ойындарын өткізеді. Сыйымдылығы 29 016 адам. Құрылысы 2015 жылы басталып, әлем чемпионаты басталуға бірнеше ай қалғандай пайдалануға толық жарамды деп табылды. Алғашқы ойын 2018 жылы 11 сәуірде жергілікті "Балтика" клубы мен Самараның "Крылья Советов" командалары арасында өтті. Калининградтықтар 1:0 есебімен жеңіске жетті. Дереккөздер Сілтемелер *[https://kgd2018.ru/stadium/ Стадион жайлы ақпараттар]
Самара Арена

Самара Арена немесе "Космос Арена" — Ресейдің Самара қаласында орналасқан стадион. 2018 жылы пайдалануға берілді. 2018 жылғы әлем чемпионатының стадиондарының бірі. "Крылья Советов" футбол клубы өз алаңындағы матчтарын өткізеді. ӘЧ-2018 ойындары Cілтемелер *[https://ru2018.org/stadiony/3-stadion-v-samare.html Стадион жайлы ақпараттар]
Евгений Викторович Набойченко

Евгений Викторович Набойченко (; 17 мамыр 1970, Ашхабад; Түрікмен КСР, КСРО) — тұркімениялық футболшы, Түрікменстан Ұлттық футбол құрамасының экс-қақпашысы. Қазір бапкерлікпен айналысады. Карьерасы Ашхабадтың "Копетдаг" клубымен бірге Қазақстанның бірнеше клубтарында ойнап, кейін Қазақстанға біржола орнығып қалды, қазір Қазақстан азаматтығын алған. Түркіменстан құрамасында 1997-2004 жылдар аралығындай ойнады. Футболшылық карьерасын аяқтаған соң Қазақстанның бірнеше клубтарында қақпашылар бапкері боп қызмет атқарды. Жетістіктері ; «Копетдаг» * Түрікменстан чемпионы: 1992, 1993, 1994, 1995, 1997 * Түрікменстан вице-чемпионы: 1996, 1998 * Түрікменстан кубогы: 1993, 1994, 1996, 1999 ; «Қайрат» * Қазақстан чемпионы: 2004 * Қазақстан кубогы: 1999/2000, 2001, 2003 Дереккөздер Cілтемелер *[http://www.fifa.com/fifa-tournaments/players-coaches/people=158154/index.html Профилі]
Александр Анатольевич Заваров

Александр Анатольевич Заваров (; 26 сәуір 1961, Луганск, Украин КСР- і, СССР) — Украина және КСРО футболшысы. Жартылай қорғаныста ойнаған. Екі әлем чемпионатына (1986, 1990) қатысқан. 1988 жылғы Еуропаның күміс жүлдегері. КСРО спорт шебері. Қазір бапкерлікпен айналысады. 2012-15 жылдары Украина Ұлттық футбол құрамасын баптады. Жетістіктері Командалық СКА Дондағы Ростов * КСРО кубогы (1): 1981 Динамо (Киев) * КСРО чемпионы (2): 1985, 1986 * КСРО Кубогы (2): 1985, 1987 * КСРО Суперкубогы (2): 1986, 1987 * УЕФА Кубок иелері кубогы (1): 1986 Ювентус * УЕФА Кубогы: 1990 * Италия кубогы: 1990 КСРО құрамасы * Еуропа вице-чемпионы: 1988 Жеке * КСРО-ның үздік футболшысы: 1986 * Украинадағы жыл футболшысы: 1986 * Әлем чемпионатына қатысушы: 1986, 1990 * Олег блохин атындағы мергендер клубы мүшесі: 104 гол * Григорий Федотов мергендер клубы: 104 гол * Халықаралық дәрежедегі спорт шебері: (1986) * КСРО-ның еңбек сіңірген спорт шебері: (1986) Сілтемелер * [http://www.ukrsoccerhistory.com/sources/pages.aspx?pagesuperstar&cp63 Профилі] * [http://www.rusteam.permian.ru/players/zavarov.html Профилі] * [http://www.legioner.kulichki.com/index.php?id11&langru&player=92 Заваров Италия мен Францияда] * [http://www.klisf.info/inter/ek/gamer163.htm Заваров еурокубоктерде]
Ораз Мұқанұлы Қожасов

Ораз Мұқанұлы Қожасов (1950, Қостанай облысы Амангелді ауданы) – ұлттық музыка аспаптарын жасаушы шебер. Ол жастайынан өнерге жақын, он саусағынан өнері тамған, ағаштан түйін түйген, шебер, сан қырлы өнер иесі. Оның жасаған ұлттық асапаптары республика деңгейінде танымал. * 1969 жылы Алматы жастар эстрада студиясына түсіп, Консерватория профессоры Құбыш Мұхитовтан домбыра класын 1971 жылы өте жақсы бітіріп шығады. * Туған жері Аманкелдіде музыка мектебінде домбыра класынан сабақ береді. * Білімін көтері үшін 1975 жылы Алматының П.И.Чайковсский атындағы музыка училищесінде домбыра класына түсіп, 1980 жылы бітіреді. * Көптеген жылдар музыка саласында жастарды тәрбиелеген ұлағатты ұстаз, домбырада өте шебер ойнайтын дәулескер күйші. Күйшілік өнерді ата-бабасынан қалған ұсталық шеберлікке айырбастаған азамат. Музыка мектебінде жұмыс істей жүріп, балалардың аспаптарын жөндеуден бастаған Ораз шеберлікке бет бұрады. * 2004 жылы Арқалықтағы Абай Құнанбаев атындағы №6 орта мектепте жұмыс жасай жүріп, шеберхана ашады. Сынған музыка аспаптарын жөндеумен қатар, Қазақстанның әр жерінен табылған домбыралардың небір түрлерін жасап шебер атанады. Жетістіктері * Алғаш рет қос мойынды «Қоссаз» домбырасын ҚР премьер министріне сыйға тартқан. «Қоссаз» домбырасы облыстық, Республикалық көрмеде 1-ші дәрежелі дипломмен 2005 жылы марапатталды. * Оның жасаған домбыра үлгілері бүгінде Арқалық қалалық дала өлкесі мұражайында сақтаулы. Бүгінде Ораз Қожасов жастарды қазақтың ұлттық қол өнерінің қыр сырына баулып жүрген шебер-ұстаз. Дереккөздер
Columbia Pictures

Columbia Pictures Industries — Columbia TriStar Motion Picture Group компаниясына тиесілі америкалық кинокомпания. 1989 жылдан бері Sony Pictures Entertainment компаниясының меншігі болып табылады. Columbia-ның ең ірі бөлімшелерінің бірі TriStar Pictures компаниясы. Дәл сондай бағынышты компаниялардың қатарына MGM студиясы жатады. Студия Джеймс Бонд (2006—2015) жайлы фильмдердің авторы болып саналады. Тарихы CBC Film Sales Corporation компаниясының негізін 1919 жылы Гэри Кон бауырлары Джек Кон және Джо Брендтпен бірге қалады. Жұмысшылардың көпшілігі Кон әулетімен оның туыстарынан құралған еді. Фирманың дәрежесінің төмендігі соншалық «CBC» сөзін көпшілік «ашыған орамжапырақ пен ысталған ет» (Corned Beef and Cabbage) деп талдап жүрді. Фирманың абыройын сәл болсада көтеру үшін Кон 1924 жылы оның атауын Columbia Pictures деп өзгертті. Кон кино өндірістің басы-қасында 1958 жылға дейін болды. XX ғасырдағы киноиндустрия саласында Columbia Pictures өте шағын бюджетпен өз орнын тапты. 1930-жылдары фирманың тапқан табысының көп бөлігі Говард Хоукс пен Фрэнк Капраның («Это случилось однажды ночью», «Мистер Смит едет в Вашингтон») комедияларының арқасында жиналды. Көрермендердің сүйіспеншілігіне ие болған Three Stooges командасының сәтті шыққан қойылымдарыда жақсы табыс әкелді. Шығындарды азайту үшін бір ғана декорациямен бірнеше фильмдер жасалды. Әуелде Уолт Дисней Columbia компаниясы арқылы өзінің Микки Маус жайлы мультфильмдерін прокатқа шығарды. 1940-жылдары Капра студиядан кетуге шешім қабылдайды. Осыдан кейін компанияның жұмысы алға баспады. Компания Гэри Конның Рита Хейвортпен келісімге отырғанынан кейін ғана тығырықтан шыға бастады. «Гильда» фильмінен кейін Хейворт ең танымал тұлғалардың біріне айналды. Ол алғашқы болып 1950-жылдардағы телевизиялық өзгерістерден пайда тауып үйренген магнаттардың бірі болды. Оның басшылығымен Screen Gems сияқты арзан анимация жасауды тоқтатып, «Моя жена меня приворожила» сияқты телесериалдардың өндірісіне баса назар аударды. Columbia-ның кинотеатрлар желісі бәлендей бір үлкен емес болатын. Сондықтан 1940-жылдардағы кинотресттердің құлдырауы студияға ешқандай әсер етпеді. Бәсекелестердің көпшілігі шығынға ұшырап жатқан кезде, Конның компаниясы алға жылжи берді. 1954-1957 жылдар аралығындағы қысқа мерзімнің ішінде Columbia Pictures-тің үш фильмі «Оскар» сыйлығына ие болды. Жеңімпаз фильмдердің қатарына Дэв «Лоуренс Аравийский» (1962) фильмі қосылды. Columbia шағын отбасылық компаниядан ұлттық киноиндустрияның флагманына айналды. Дереккөздер Сілтемелер *[https://mobile.twitter.com/columbiapicph Twitter official] *[https://www.instagram.com/columbiapictures/ Instagram Official]
Парк Чжи Сун

Парк Чжи Сун (; кей жерлердеПак Чи Сон деп те жазылады; ; 25 ақпан 1981 жыл, Сувон, Корея Республикасы) — корей футболшысы, жартылай қорғаушы. «Манчестер Юнайтедте» ойнаған жылдары әлемге кеңінен танылды. Корея Республикасы ұлттық құрамасында ойнаған. Қазіргі таңда "Манчестер Юнайтед" клубында елшілік жұмысын атқарады. Үш әлем чемпионатына қатысты (2002, 2006, 2010) Жетістіктері Командалық Киото Санга * Джей-лига 2-дивизионының чемпионы: 2001 * Император кубогы: 2002 ПСВ Эйндховен * Нидерланд чемпионы: 2004/05 * Нидерланд кубогы: 2005 Манчестер Юнайтед * Англия чемпионы (4): 2006/07, 2007/08, 2008/09, 2010/11 * Футбол лигасының кубогы (3): 2006, 2009, 2010 * Чемпиондар Лигасы: 2008 * Клубтар арасындағы әлем чемпионы: 2008 * Англия суперкубогы (2): 2010, 2011 * Барлығы 11 жүлде Корея құрамасы * ӘЧ-2002 жартылай финалисі Жеке * Премьер-Лиганың үздік қорғаушысы: 2006 * Азияның Еуропада ойнайтын үздік футболшысы: 2007 Дереккөздер Сілтемелер * [http://www.qpr.co.uk/team/player-profile/index.aspx?playerid207242&tcmuri237009 Профилі] * [http://www.manutd.com/en/Players-And-Staff/First-Team/Jisung-Park.aspx Профилі] * [http://www.soccerbase.com/players_details.sd?playerid=20757 Профилі] * [http://www.worldfootball.net/player_summary/ji-sung-park/ Профилі]
Ли Джон Су (футболшы)

Ли Джон Су (; 8 қаңтар, 1980, Кимхэ, Кёнсан-Намдо, Корея Республикасы) — корея футболшысы, Корея Республикасы құрамасында ойнаған қорғаушы. 2011 жылғы Азияның қола жүлдегері. Ойнаған клубтары Сілтемелер * [http://www.sanga-fc.jp/club/profile/player14-307.html Профилі] * [http://kleague.com/club/clubPlayer.aspx?ccodeK14&pcode2002099 Профилі] * [http://www.kfa.or.kr/koreateam/fb_amatch_contents.asp?p_unique=2008317103542 Профилі]
Андреас Гранквист

Андреас Гранквист (; 16 сәуір 1985 жыл, Хельсингборг, Швеция)&nbsp;— швед футболшысы, Швеция Ұлттық футбол құрамасы мен Швецияның "Хельсинборг" клубының қорғаушысы. Карьерасы "Хельсинборг" клубының түлегі, карьерасын 2004 жылы осы клубта бастады. Ұзақ жылдар бойы "Уиган Атлетик" (Англия), "Гронинген" (Нидерланд), "Дженоа" (Италия), "Краснодар" (Ресей) секілді клубтарда доп теуіп, 2018 жылғы әлем чемпионатының қарсаңында туған клубына қайта оралды. Ұлттық құрама сапында тұңғыш рет 2006 жылы 23 қаңтарда Иорданияға қарсы жолдастық кездесуде алаңға шықты. ЕУРО-2008, ӘЧ-2010 турнирлеріне барғанымен, алаңға шықпай, қосалқы құрамда қалды. 2018 жылғы әлем біріншілігінің бірінші турында Кореяның қақпасына гол соғып, құрамасына жеңіс әперді (1:0) Жетістіктері * Швеция кубогы: 2006 * Ресей кубогының финалисі: 2013/14 Статистикасы : 13 мамыз, 2018 Дереккөздер Сілтемелер * [http://www.footballtop.ru/players/andreas-grankvist Профилі]
Пак Чу Ён

Пак Чу Ён — Пак Чуён; ; 10 шілде 1985, Тэгу, Корея Республикасы) — корей футболшысы, шабуылшы. "Сеул" футбол клубы мен Корея Республикасы құрамасының шабуылшысы. Жетістіктері Командалық «Сеул» * Оңтүстік Корея кубогы: 2006 «Монако» * Франция кубогы: 2009/10 Жеке * Оңтүстік Корея чемпионатының үздік футбошысы: 2005 Сілтемелер * [http://www.kfa.or.kr/koreateam/fb_amatch_contents.asp?p_unique=20071420525 Профилі]
Ан Чжун Хваң

Ан Чжун Хван (, Ahn Jung Hwan; 27 қаңтар 1976 жыл, Паджу, Кёңгидо провинциясы) — корей футболшысы, Корея Ұлттық құрамасында ойнаған шабуылшы. 2002 жылғы әлем біріншілігінің жартылай финалисі. Жетістіктері Халықаралық * ӘЧ-2002 жартылай финалисі * Корея құрамасының әлем чемпионаттарындағы мергені: 3 гол Жеке *Оңтүстік Кореяның үздік футболшысы: 1999 Дереккөздер Сілтемелер *[http://www.national-football-teams.com/player/6183.html Профилі]
Солнечный кенттік әкімдігі

Солнечный кенттік әкімдігі – Павлодар облысы Екібастұз қалалық әкімдігіне қарасты әкімшілік бірлік. Әкімшілік құрамы Құрамына Солнечный кенті кіреді. Орталығы - Солнечный кенті. Халқы 2009 жылғы санақ қорытындысы бойынша округтегі халық саны 4892 адамды құрады. Дереккөздер
№112-темір жол айрығы

№112-темір жол айрығы — Павлодар облысы Екібастұз қалалық әкімдігіне қарасты Төртқұдық ауылдық округі құрамында болған темір жол айрығы, 2017 жылы таратылған. Географиялық орны Екібастұз қаласынан батысқа қарай 83 км-дей жерде. Дереккөздер
Төртқұдық ауылдық округі

Төртқұдық ауылдық округі – Павлодар облысы Екібастұз қалалық әкімдігі аумағындағы бірлік. Ауылдық округ 2012 жылы құрылған. Әкімшілік құрамы Құрамына Бозшакөл, Төртқұдық ауылдары кіреді. Орталығы – Төртқұдық ауылы. Округ құрамында болған №112-темір жол айрығы 2017 жылы таратылған. Дереккөздер
Бозшакөл (көл, Есіл алабы)

Бозшакөл – Есіл алабындағы көл. Геогарфиялық орны Қостанай облысы Сарыкөл ауданы жерінде, Севастополь ауылынан шығысқа қарай 5 км жерде, теңіз деңгейінен 201 м биіктікте орналасқан. Гидрографикасы, сипаты Аумағы 24 км 2 . Суы ащы. Жағалауы жазық. Көл алабы мал жайылымына пайдаланылады. Қарашаның басында суы қатып, сәуірдің басында ериді. Дереккөздер
Шиқылдақ ауылдық әкімдігі

Шиқылдақ ауылдық әкімдігі – Павлодар облысы Екібастұз қалалық әкімдігі аумағындағы бірлік. Әкімшілік құрамы Құрамына Шиқылдақ ауылы кіреді. Орталығы – Шиқылдақ ауылы. 2006 жылы округ құрамында болған Комсомольское ауылы таратылды. 2012 жылы Комсомол ауылдық округі Шиқылдақ ауылдық әкімдігі болып қайта құрылды. Дереккөздер